**CENU APTAUJA**

**Vecumnieku apvienības pārvaldes nekustamo īpašumu apkures ierīču, dūmvadu un dabiskās ventilācijas kanālu tīrīšanas pakalpojums**

**Identifikācijas numurs VAP/2-1/2025/6**

2025. gada 14. februārī

1. **Pasūtītājs**

|  |  |
| --- | --- |
| **Nosaukums** | Bauskas novada pašvaldības iestāde “Vecumnieku apvienības pārvalde” |
| **Juridiskā adrese** | Rīgas iela 29, Vecumnieki, Vecumnieku pag., Bauskas nov., LV-3933, tālr. 63976100, e-pasts: vecumnieki.parvalde@bauskasnovads.lv, www.bauskasnovads.lv |
| **Reģistrācijas numurs** | Reģ. Nr. 90009115957 |

**2. Iepirkuma priekšmets**

**Vecumnieku apvienības pārvaldes nekustamo īpašumu apkures ierīču, dūmvadu un dabiskās ventilācijas kanālu tīrīšanas pakalpojums** saskaņā ar Tehnisko specifikāciju (1.pielikums).

1. **Identifikācijas numurs**: **VAP/2-1/2025/6**
2. **Kontaktpersona**

Inese Kampa, Bauskas novada pašvaldības iestādes “Vecumnieku apvienības pārvalde” Administrācijas jurista palīdze, tālr. 63920589, e-pasts: vecumnieki.iepirkumi@bauskasnovads.lv.

**5. Piedāvājumu iesniegšanas vieta, datums un laiks:**

Pretendents savu piedāvājumu iesniedz **līdz 2025. gada 24. februārim plkst. 12.00**, nosūtot elektroniski uz e-pasta adresi: vecumnieki.iepirkumi@bauskasnovads.lv.

1. **Līguma nosacījumi**
   1. Līguma izpildes laiks: orientējoši **no 2025. gada 15. marta līdz 2026. gada 14. martam (12 mēneši),** vai līdz līguma summas pilnīgai apguvei,atkarībā no tā, kurš no nosacījumiem iestājas pirmais.
   2. Līguma izpildes vieta: Kurmenes, Bārbeles, Skaistkalnes, Stelpes, Valles un Vecumnieku pagastu administratīvajās teritorijās esošajos Vecumnieku apvienības pārvaldes nekustamajos īpašumos.
   3. Apmaksa: līgums ar pēcapmaksu. Apmaksa tiek veikta pa daļām 10 (desmit) darba dienu laikā pēc attiecīgā darba pieņemšanas - nodošanas akta abpusējas parakstīšanas dienas un Izpildītāja rēķina saņemšanas, pārskaitot naudu Izpildītāja norādītajā bankas kontā.
2. **Prasības pretendentam**
   1. Pretendents ir fiziskā vai juridiskā persona, kura uz līguma slēgšanas dienu ir reģistrēta, licencēta un/vai sertificēta atbilstoši attiecīgās valsts normatīvo aktu prasībām, tiesīgs nodarboties ar komercdarbību un veikt Pasūtītājam nepieciešamo pakalpojumu.
   2. Iesniedzot piedāvājumu, pretendents piedāvājumu paraksta pašrocīgi vai ar drošu elektronisko parakstu un laika zīmogu. Piedāvājumu paraksta paraksttiesīgā persona vai tās pilnvarota persona. Ja piedāvājumu paraksta pilnvarota persona, jāpievieno paraksttiesīgās personas izdota pilnvara.
3. **Iesniedzamie dokumenti**

Finanšu piedāvājums (atbilstoši 2. pielikumam).

1. **Paredzamā līgumcena**: līdz **5465** **EUR bez PVN**. Pasūtītājs līguma ietvaros nav saistīts ar konkrētu iepirkuma apjomu naudas izteiksmē. Līguma darbības laikā līguma summa var samazināties atbilstoši faktiski nepieciešamajam apjomam vai faktiski pieejamiem naudas līdzekļiem.
2. **Piedāvājuma izvēles kritērijs – saimnieciski visizdevīgākais piedāvājums**
   1. No piedāvājumiem, kas atbilst visām prasībām, tiks izvēlēts saimnieciski izdevīgākais piedāvājums (gadījumā, ja tiks nolemts piešķirt līguma slēgšanas tiesības).
   2. Piedāvājuma izvēles kritērijs ir saimnieciski visizdevīgākais piedāvājums ar vislielāko punktu skaitu, kuru veido kritēriju novērtējumu summa.
   3. **Saimnieciski visizdevīgākā piedāvājuma izvēles kritēriji un to skaitliskās vērtības** (piedāvājums, kas ir saņēmis lielāko punktu skaitu, tiek atzīts par saimnieciski izdevīgāko):

|  |  |  |  |
| --- | --- | --- | --- |
| Nr.p.k. | **Kritēriji un apzīmējums** | **Kritērija maksimālais punktu skaits** | **Vērtēšanas metodika** |
| 1. | Parasta apkures dūmvada tīrīšana, EUR bez PVN (K1) | **40** | **K1 = K1x / K1y \* 40,** kur:  K1x - zemākā cena;  K1y - vērtējamā cena;  K1 - vērtējamā kritērija iegūtais punktu skaits |
| 2. | Vienību cenu summa, EUR bez PVN (K2) | **30** | **K2 = K2x / K2y \* 30,** kur:  K2x - zemākā vienību cenu summa;  K2y - vērtējamā vienību cenu summa;  K2 - vērtējamā kritērija iegūtais punktu skaits |
| 3. | Attālums (km) no Pretendenta bāzes vietas līdz Pasūtītājam (K3)  Attālums\* km tiek noteikts, izmantojot tīmekļa vietnē [*https://www.google.lv/maps*](https://www.google.lv/maps) kartē norādīto braukšanas maršrutu (īsākais no piedāvātajiem braukšanas maršrutiem pa autoceļiem no Pretendenta bāzes vietas līdz Pasūtītājam (Rīgas iela 29, Vecumnieki, Vecumnieku pag., Bauskas nov.). | **20** | Maksimālais punktu skaits tiks piešķirts Pretendentam, kura bāzes vieta ir vistuvāk Rīgas ielai 29, Vecumniekiem, Vecumnieku pag., Bauskas nov.  Pārējiem Pretendentiem punkti tiek aprēķināti pēc formulas:  **K3 = K3x / K3y \* 20,** kur:  K3x – attālums no tuvākās Pretendenta bāzes vietas līdz Rīgas ielai 29, Vecumniekiem, Vecumnieku pag., Bauskas nov.;  K3y – attālums no vērtējamā Pretendenta bāzes vietas līdz Rīgas ielai 29, Vecumniekos, Vecumnieku pag., Bauskas nov.;  K3 - vērtējamā kritērija iegūtais punktu skaits |
| 4. | 1 km izmaksas (EUR bez PVN) nokļūšanai objektā no Pretendenta bāzes vietas un atpakaļ (K4) | **10** | **K4 = K4x / K4y \* 10,** kur:  K4x - zemākā cena;  K4y - vērtējamā cena;  K4 - vērtējamā kritērija iegūtais punktu skaits |
|  | **Kopā maksimālais punktu skaits (P)** | **100** | **P= K1+K2+K3+K4**  Tiek summēts katra kritērija vērtējums, kas noapaļots līdz divām zīmēm aiz komata. |

*\*Pasūtītājam ir tiesības veikt pretendenta norādītā attāluma pareizības pārbaudi (interneta vietnes "Google" sadaļas "Maps" piedāvātais rīks "Saņemt norādes" un tā apakšrīks "Ar automašīnu").*

Bauskas novada pašvaldības iestādes

“Vecumnieku apvienības pārvalde” vadītāja D. Šileika

**1.pielikums**

**TEHNISKĀ SPECIFIKĀCIJA**

**Vecumnieku apvienības pārvaldes nekustamo īpašumu apkures ierīču, dūmvadu un dabiskās ventilācijas kanālu tīrīšanas pakalpojums**

**Identifikācijas numurs VAP/2-1/2025/6**

**DARBA UZDEVUMS:**

Dūmvadu un ventilācijas kanālu apsekošana, tehniskā apkope (tīrīšana) un dokumentācijas noformēšana Kurmenes, Bārbeles, Skaistkalnes, Stelpes, Valles un Vecumnieku pagastu administratīvajās teritorijās Vecumnieku apvienības pārvaldes nekustamajos īpašumos (ēkās un dzīvokļos).

**PAKALPOJUMA APRAKSTS:**

1. Izpildītājam pakalpojuma izpildē jāievēro Latvijas Republikas regulējošo normatīvo dokumentu prasības, t.sk. Ministru kabineta 2016. gada 19. aprīļa noteikumu Nr. 238 „Ugunsdrošības noteikumi” prasības, un Pasūtītāja nozīmētās pilnvarotās personas/kontaktpersonas norādījumi.
2. Pasūtītāja pilnvarotā persona piesaka nepieciešamību veikt skursteņslaucītāja pakalpojumus, nosūtot pieteikumu uz Izpildītāja e-pasta adresi;
3. Izpildītājam jāsaskaņo paredzētā darba veikšanas laiks pirms darbu uzsākšanas. Darbu uzsākšanas laiks nedrīkst būt ilgāks par 4 (četrām) kalendāra dienām pēc rakstiska pieteikuma saņemšanas. Darbu uzsākšanas laiks var tikt pagarināts nepārvaramas varas iestāšanās rezultātā, kuru nebija iespējams ne paredzēt, ne novērst;
4. Ja Izpildītājs, ierodoties objektā, konstatē, ka pakalpojuma apjoms pārsniedz Pasūtītāja pieteikumā norādīto, Izpildītājam nekavējoties jāinformē Pasūtītāja pilnvarotā persona un jāsaskaņo pakalpojuma izmaksu tāme pirms darba uzsākšanas. Izpildītājam jānodrošina pierādījumi par to, ka izmaksu tāme ir saskaņota.
5. Pirms darbu uzsākšanas, ja darbi notiek apdzīvotā dzīvoklī, Izpildītājam jāinformē (ar vēstulēm vai paziņojumiem kāpņu telpās) dzīvokļa īrniekus/īpašniekus 3 (trīs) kalendāra dienas pirms darbu uzsākšanas par veicamajiem darbiem, norādot plānoto darbu izpildes termiņu, darbu uzsākšanas un pabeigšanas pulksteņa laiku, un atbildīgās personas mobilo tālruņa numuru;
6. Pasūtītājs nepieciešamības gadījumā pirms darbu uzsākšanas var pieprasīt Izpildītājam iesniegt darbinieku sarakstu, kuri veiks pakalpojumu attiecīgajā adresē;
7. Dūmvadu kanālu ārkārtas bojājumu (aizgruvums, pastiprināts piesērējums u.tml.) gadījumā Pasūtītājs Izpildītājam paziņo telefoniski un nosūta arī elektroniski informāciju par bojājumu veidu attiecīgajā adresē, kas Izpildītājam ir saistošs darbu izpildei;
8. Izpildītājs 24 (divdesmit četru) stundu laikā veic ārkārtas bojājumu novēršanu pēc attiecīgās informācijas saņemšanas no Pasūtītāja;
9. Uzsākot darbus telpā, kur tiks veikti darbi, mēbeles vai iekārtas Izpildītājam jāapsedz;
10. Darbu izpildes laikā Izpildītājs ir atbildīgs par Pasūtītāja iekšējās kārtības noteikumu, kā arī spēkā esošo darba drošības un ugunsdrošības prasību ievērošanu. Trokšņu un putekļu izdalīšanās jāsamazina līdz minimumam;
11. Izpildītājs pēc darbu pabeigšanas attiecīgajā adresē izved gružus un utilizē paredzētā atkritumu pieņemšanas vietā;
12. Nekvalitatīva dūmvadu kanālu tīrīšana vai līguma noteikumiem neatbilstoša pakalpojuma trūkumu novēršanu Izpildītājs veic uz sava rēķina (bez maksas) ne vēlāk kā 3 (trīs) kalendāra dienu laikā no pretenzijas par konstatētajām neatbilstībām nosūtīšanas (elektroniski) dienas;
13. Pēc katras ēkas dūmvadu kanālu tīrīšanas pabeigšanas Izpildītājs sastāda aktu atbilstoši Ministru kabineta 2016. gada 19. aprīļa noteikumiem Nr. 238 “Ugunsdrošības noteikumi” un sastāda darbu pieņemšanas-nodošanas aktu par faktiski paveiktajiem darbiem. Pieņemšanas – nodošanas aktu par sniegto pakalpojumu/paveiktajiem darbiem paraksta Pasūtītājs vai Pasūtītāja pilnvarotais pārstāvis.

**2.pielikums**

**FINANŠU PIEDĀVĀJUMS**

**Vecumnieku apvienības pārvaldes nekustamo īpašumu apkures ierīču, dūmvadu un dabiskās ventilācijas kanālu tīrīšanas pakalpojums**

**Identifikācijas numurs VAP/2-1/2025/6**

|  |  |  |
| --- | --- | --- |
| **Informācija par pretendentu** | | |
| Pretendenta nosaukums: | |  |
| Reģistrācijas numurs: | |  |
| Juridiskā adrese: | |  |
| Pasta adrese: | |  |
| Tālrunis: | |  |
| E-pasta adrese: | |  |
| Vispārējā interneta adrese (ja attiecināms): | |  |
| **Informācija par pretendenta kontaktpersonu/ līguma izpildes atbildīgo personu** | | |
| Vārds, uzvārds: |  | |
| Ieņemamais amats: |  | |
| Tālrunis: |  | |
| E-pasta adrese: |  | |

Iepazinies ar cenu aptaujas **“Vecumnieku apvienības pārvaldes nekustamo īpašumu apkures ierīču, dūmvadu un dabiskās ventilācijas kanālu tīrīšanas pakalpojums”, identifikācijas numurs VAP/2-1/2025/6,** noteikumiem un Tehnisko specifikāciju, piedāvāju veikt minēto pakalpojumu par šādu līgumcenu (vienību cenām):

|  |  |  |  |
| --- | --- | --- | --- |
| **Nr.p.k.** | **Pozīcija** | **Mērvienība** | **Cena par vienu vienību,**  **EUR bez PVN** *(ne vairāk kā 2 zīmes aiz komata)* |
| 1. | Parasta apkures dūmvada tīrīšana | gab. |  |
| 2. | Ilgstoši netīrīta apkures dūmvada tīrīšana (nav tīrīts vairāk kā 2 gadus) | gab. |  |
| 3. | Stipri piesērējuša apkures dūmkanāla tīrīšana | gab. |  |
| 4. | Gāzes dūmvada tīrīšana | gab. |  |
| 5. | Ventilācijas vadu tīrīšana | gab. |  |
| 6. | Aizgruvuma likvidēšanas kanālā | gab. |  |
| 7. | Skursteņa pakājes tīrīšana | gab. |  |
| 8. | Krāsns tīrīšana | gab. |  |
| 9. | Sildmūrīša tīrīšana | gab. |  |
| 10. | Pievadkanāla tīrīšana | gab. |  |
| 11. | Jaunas tīrīšanas lūkas ierīkošana | gab. |  |
| 12. | Atkārtota tīrāmās lūkas atvēršana un aizvēršana | gab. |  |
| 13. | Ventilācijas vada vilkmes pārbaude | gab. |  |
| 14. | Dūmkanāla tīrības un blīvuma pārbaude ar dūmošanu | gab. |  |
| 15. | Akta sagatavošana par dūmkanālu un ventilācijas tehnisko stāvokli | akts |  |
| 16. | Akta sagatavošana par dūmkanālu un ventilācijas kanālu tīrīšanu | akts |  |
| **Vienību cenu summa, EUR bez PVN** | | |  |
| **PVN \_\_%** | | |  |
| **Vienību cenu summa kopā ar PVN** | | |  |

Piedāvājuma cenā ir iekļautas visas iespējamās izmaksas, kas saistītas ar pakalpojuma veikšanu, iespējamie sadārdzinājumi un visi riski (izņemot pievienotās vērtības nodokli).

Ja Pasūtītājam nepieciešams darbs, kas nav minēts Finanšu piedāvājumā, par pakalpojuma cenu Pasūtītājs un Izpildītājs vienojas atsevišķi.

Pretendenta rīcībā ir visi tehniskie un personāla resursi Tehniskajā specifikācijā minēto darbu izpildei, lai kvalitatīvi un savlaicīgi nodrošinātu Pasūtītājam nepieciešamo darbu izpildi.

Ar šo apliecinu savu dalību minētajā cenu aptaujā un apstiprinu, ka esmu iepazinies ar tās noteikumiem un Tehnisko specifikāciju, un piekrītu visiem tajā minētajiem nosacījumiem, tie ir skaidri un saprotami, iebildumu un pretenziju pret tiem nav.

**Attālums kilometros** (ne vairāk kā 2 zīmes aiz komata) no pretendenta bāzes vietas (norāda adresi) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ līdz Vecumnieku apvienības pārvaldei Rīgas ielā 29, Vecumniekos, Vecumnieku pag., Bauskas nov. - \_\_\_\_\_\_ km.

**1 km izmaksas** nokļūšanai objektā no pretendenta bāzes vietas un atpakaļ ir \_\_\_\_\_\_\_\_ EUR bez PVN (ne vairāk kā 2 zīmes aiz komata).

Ar šo apliecinu, ka visa sniegtā informācija ir patiesa.

|  |  |
| --- | --- |
| Vārds, uzvārds: |  |
| Amats: |  |
| Paraksts: |  |
| Datums: |  |